Кинески кварт (филм од 1974)

Кинески кварт (англиски: ''Chinatown'') — американски филм од 1974 година, во режија на Роман Полански, според сценариото на Роберт Таун. Главните улоги ги играат: Џек Николсон, Феј Данавеј, Џон Хјустон и Пери Лопес. Притоа, во режијата на некои секвенци од филмот учествувал и славниот режисер Џон Хјустон кој, исто така, глуми во филмот. „Кинескиот кварт“ бил номиниран за наградата „Оскар“ во дури 11 категории, но победил во само една (за најдобро сценарио). Во 1990 година, Џек Николсон го режирал продолжението на овој филм, со наслов ''The Two Jakes''.
1 Содржина
Дејството на филмот се одвива кон крајот на 1930-тите, во Лос Анџелес, каде градскиот совет треба да донесе одлука за изградба на брана, со цел да се обезбеди вода за градот. Една жена, која се претставува како госпоѓа Малвеј го најмува приватниот детектив Џејк Гитис (го игра Николсон) за да открие дали нејзиниот сопруг, богат локален бизнисмен господин Малвеј, се гледа со друга жена. Меѓутоа, се појавува и друга жена (ја игра Данавеј) која, исто така, се претставува како госпоѓа Малвеј и од Џејк бара да го заборави случајот и дека ќе му следи тужба. Џејк дознава дека втората жена е вистинската сопруга на Малвеј. Набргу, Малвеј е најден мртов, а официјалното објаснување е дека случајно се удавил. Меѓутоа, Џејк не верува во таа приказна и почнува самостојно да го истражува случајот. Во едно такво истражување, на Џејк му го засекуваат носот. Сепак, тој открива многу интересни и заплеткани нешта: градскиот водовод ја пренасочува водата надвор од градот; непознати луѓе, користејќи туѓи имиња, купиле голема површина земја надвор од градот, Малвеј порано бил сопственик на водата од која се снабдувала Лос Анџелес, заедно со господинот Крос (го игра Хјустон); сопругата на Малвеј му е ќерка на Крос, итн. За време на истрагата, госпоѓата Малвеј не е искрена кон Џејк и тој почнува да се сомнева дека таа го убила сопругот, затоа што имал љубовница. Сепак, тој доаѓа до шокантно откритие: убиецот на Малвеј е Крос, кој го купил имотот каде треба да се насочува водата од новата брана; во минатото, Крос ја силувал својата ќерка и таа родила девојче кое се вика Катерина; затоа, Крос сака да го пронајде девојчето, но госпоѓата Малвеј сака да побегне со неа во Мексико. На крајот на филмот, госпоѓата Малвеј и нејзината ќерка се кријат во Кинескиот кварт, но таму доаѓа господинот Крос, со полицијата, која цело време ја заташкува истрагата за убиството на Малвеј. Крос си ја бара својата внука, а госпоѓата Малвеј пука во него. Додека се обидува да побегне, полицијата ја убива госпоѓата Малвеј, а Крос си ја зема внуката.
2 Улоги
* Џек Николсон како Џ.Џ. "Џејк" Гитис
* Феј Данавеј како Евелин Крос Малвеј
* Џон Хјустон како Ное Крос
* Пери Лопес како Потполковник Лу Ескобар
* Џон Хилермен како Рас Јелбартон
* Дарел Цверлинг како Холис И. Малвеј
* Диана Лед како Ида Сесионс
* Рој Џенсон како Клод Мулвихил
* Роман Полански како ганстерот со ножот
* Дик Бакалијан како Детектив Лоч
* Џо Мантел како Лоренс Валш
* Брус Гловер како Дафи
* Нанду Хиндс како Софи
* Џејмс Хонг како Кан
* Белах Ку како слуѓинка
* Белинда Палмер како Катерина Крос
* Џери Фуџикава како Градинар
* Рој Робертс како Градоначалникот Багби
* Нобел Вилингхем како Советник
* Елиот Монтгомери како Советник
* Ренс Ховард како земјоделец
* Џорџ Џастин како бербер
* С.О. Ериксон како Клиент
* Фритзи Бур како секретар на Малвеј
* Чарлс Кнеп како Мортикан
* Клаудио Мартинес како момче на коњ
* Федерико Роберто како батлер на Крос
* Алан Верник како службеник
* Џон Холенд како земјоделец
* Џеси Винт како земјоделец
* Џим Бурк како земјоделец
* Дени Арнолд како земјоделец
* Берт Јанг како Керли
* Елизабетa Хардинг како сопругата на Керли
* Џон Раџерс како Г-дин Палмер
* Сесил Елиот како Ема Дил
* Пол Џенкинс како полицаец
* Ли де Брукс како полицаец
* Боб Голден како полицаец